Teramais Eesti põldudel: Potentsiaal ja väljakutsed
2024-11-29 10:30 - 15:30 (Europe/Tallinn) | Tartumaa, Eesti
SMARTFOR kutsub kõiki põllumehi osalema SEMINARIL “Teramais Eesti põldudel: Potentsiaal ja väljakutsed”.

Mais on maailmas üks populaarsemaid teravilju. Eestis on siiani maisi kasvatatud peamiselt piimakarjale vajaliku sööda tootmiseks, kuna meie kliima ei ole soosinud maisitera täielikku küpsemist. Käesolev taimekasvatushooaeg andis esmakordselt võimaluse koristada maisi ka teraks.

Kas globaalne kliimasoojenemine annab Eesti põllumeestele võimaluse hakata tulevikus maisi teraks kasvatama?
Kuidas kasvatada teramaisi Eesti kliimatingimustes?
Kas teramais võiks mitmekesistada teraviljakasvatajate viljavaheldust?
Kuidas saavad piimakarjakasvatajad teramaisi kasvatusest kasu?
Neile küsimustele vastuste leidmiseks tule seminarile, kus otsime vastuseid just nendele teemadele ja jagame uusimaid teadmisi!

Aeg: Reede, 29. november 2024
Koht: Eesti Tõuloomakasvatajate Ühistu Tartu seminariruum, Aretuse 2, Märja, Tartumaa.

Päevakava:10.30 – 11.00 – Kogunemine11.00 – 11.15 – Avasõnad, Kristiina Märs (Smartfor OÜ)11.15 – 12.00 – Kuidas väetada maisi? Sadala Agros ja Põlva Agros läbiviidud Smartfori ja EMÜ väetuskatsete tulemuste lühikokkuvõte – Kristiina Märs ja Evelin Loit (EMÜ)12.00 – 12.30 – Uued ja vanad kahjurid ning haigused maisipõllul, Tiiu Annuk (KEVILI)12.30 – 13.30 – Lõuna13.30 – 14.00 – Sadala Agro maisi teraks koristamise kogemus, Martin Maante (Sadala Agro OÜ tegevjuht)14.00 – 14.30 – Teramaisi koristuse mured ja rõõmud, Kristiina Märs ja Eveli Eliaser (Smartfor OÜ)14.30 – 15.30 – Paneeldiskussioon: Teramaisi tulevik – kuidas, kellele ja milleks? Diskuteerivad Meelis Ots (EMÜ söötmisprofessor), Martin Maante (Sadala Agro OÜ), Egrit Viitkin (Ekso Agro OÜ) ja Kristiina Märs (Smartfor OÜ)

Registreeru seminarile hiljemalt 25. novembriks: https://forms.gle/Xf4bVm2Wf1QPwwRT7

Kohtade arv on piiratud!
Eelisjärjekorras ootame seminarile põllumehi. Müügifirmade esindajatel palume enne registreerimist meiega ühendust võtta, et veenduda vabade kohtade olemasolus.

Innovatsioon ja praktilised lahendused söötmisel
2025-01-15 10:00 - 15:00 | Jõgevamaa, Jõgevamaa, Eesti
Infopäev “Innovatsioon ja praktilised lahendused söötmisel”
Ootame teid osalema infopäeval, mis toimub 15. jaanuaril 2025 Härjanurme Mõisas.
Infopäeva kava:

Lehmade üleminekupiimast eraldatud IgG söödalisandi kasutamine võõrdepõrsaste kasvu, tervise ja arengu parandamiseks
Projekti tutvustus, mis keskendub innovaatilise söödalisandi võimalustele loomakasvatuses.
Uudne energiasööt piimaveistele
Üheks esinejaks on külalislektor Hollandist, kes tutvustab uudseid ja tõhusaid lahendusi piimaveiste söötmisel.
Mükotoksiinid aastal 2024
Praktiline ülevaade mükotoksiinide ohust ja nende tõhusast haldamisest loomakasvatuses.
Päeva lõpetab farmikülastus, Farmikülastusel osalevad ka välisesinejad, kes jagavad oma teadmisi ja kogemusi.

Oluline teave:

Toimumiskoht: Härjanurme Mõis
Kuupäev: 15. jaanuar 2025
Algus: 10:00
Infopäev on tasuta

Osalejate arv on piiratud! Palume huvilistel eelnevalt registreeruda kontor@anuait.ee
Karin Juuse +3725184681

Infopäev söödakäitlejatele
2025-02-28 10:00 - 14:00 | Raplamaa, Raplamaa
Põllumajandus- ja Toiduamet (PTA) korraldab praktilise infopäeva, mis on suunatud söödakäitlejatele. Infopäeval räägivad valdkonna spetsialistid lisaks meie ametile Regionaal- ja Põllumajandusministeeriumist (REM).
Infopäev toimub 28.02.2025 kell 10.00-14.00 Rapla Riigimaja (Tallinna mnt 14, Rapla) suures saalis. Infopäeval osalemine on tasuta.
Osalemiseks registreeri end hiljemalt 25. veebruariks siin. Infopäeva ei kanta veebi teel üle.
PÄEVAKAVA:
10:00 – 10:15 Kogunemine
10.15 – 11:15 Söödaohutuse tagamine. Eda Ernes toiduohutuse osakonna nõunik (REM)
11:15 – 11:50 Soovimatud ained söödas. Anneli Haugas toiduohutuse osakonna nõunik (REM)
11:50 – 12:20 Euroopa komisjoni auditi tulemused ja parandustegevused. Kaili Kallit juhtivspetsialist (PTA)
12:20 – 13:00 Põllumajandusloomade söötade märgistamine. Pille Sadrak peaspetsialist (PTA)
13:00 – 13:30 Nõuded sööda müümisel sidevahendite kaudu. Auli Alviste peaspetsialist (PTA)
13:30 – 14:00 Avatud arutelu, sh küsimused ja vastused.
Kui Teil on küsimusi võtke meiega ühendust e-posti aadressil: pille.sadrak@pta.agri.ee
Täname teid koostöö eest!

Anu Ait Maamessil
2025-04-24 - 2025-04-26 | Tartu, Eesti
Anu Ait OÜ on taas Maamessil kohal, et tutvustada uusimaid ja tõhusamaid lahendusi loomakasvatuses.
Ootame sind boksis C-19:

24. APRILL
11:30–12:00 – Kaitstud glükoos – uudne energiaallikas piimalehmadele ( 616224790143) – Onno Breitsma
13:00–13:30 – Uudne energiasööt piimaveistele – ülevaade käimasolevast projektist Siim Teder ( 616224790143)
13:00–15:00 – Võimalus kohtuda Onno Breitsmaga ja arutada kaitstud glükoosi teemadel

25. APRILL
11:00–11:30 – Ternespiima Ig lisandi väljatöötamine üleminekupiimast ( 6162217901120)
12:30–13:00 –Lehmade üleminekupiimast eraldatud IgG söödalisandi kasutamine võõrdepõrsaste kasvu, tervise ja arengu parandamiseks (616224790140)
13:00–15:00 – Võimalus arutada Ig söödalisandi väljatöötamise ning kasutamise mõjust vasikatel ja võõrdepõrsastel

26. APRILL
11:00-11:30 Lehmade üleminekupiimast eraldatud IgG söödalisandi kasutamine võõrdepõrsaste kasvu, tervise ja arengu parandamiseks (616224790140)
12:00-12:30 Ternespiima Ig lisandi väljatöötamine üleminekupiimast ( 6162217901120)
13:00–15:00 – Võimalus arutada Ig söödalisandi väljatöötamise ning kasutamise mõjust vasikatel ja võõrdepõrsastel

.
Tule ja vii ennast kurssi Anu Aida põnevate projektidega
Kontakt: Karin Juuse. kontor@anuait.ee. +3725184681

Innovatsioon ja praktilised lahendused söötmisel
2025-05-27 10:00 - 14:00 | Järvamaa, Järvamaa, Eesti
Oleme oma projektidega jõudnud lõpuspurdini ning on aeg jagada saavutatud tulemusi ka teiega. Olete oodatud infopäevale, kus tutvustame projekti käigus saadud teadmisi ja arutleme nende praktilise rakendamise üle.
Kuupäev: 27. mai 2025
Algus: kell 10:00
Asukoht: Tralka, Visusti küla, Järva vald, Järvamaa 73012
Päevakava:

10:00 – 11:30 – Projekti „Lehmade üleminekupiimast eraldatud IgG söödalisandi kasutamine võõrdepõrsaste kasvu, tervise ja arengu parandamiseks“ tulemuste esitlus
11:30 – 12:00 – Paus
11:30 – 13:00 – Projekti „Uudne energiasööt piimaveistele“ tulemuste esitlus
13:00 – 14:00 – Avatud arutelu eriala spetsialistidega

👉 Registreeru SIIN
Palume oma osalemisest teada anda hiljemalt 25. maiks
Üritus on tasuta!
NB! Kohtade arv on piiratud!

Kontakt: Karin Juuse. Müügisekretär/juhiabi. Anu Ait OÜ. Vinkli 2, Tartu 50411
+372 518 4681, kontor@anuait.ee
www.anuait.ee
